samuli/eduskunta-asr huggingface dataset:
Puhuja: Antti Rinne
Puolue: sd
Päivämäärä: 2018-09-27 70 yritystä, kansalaisjärjestöä ja ammattiliittoa vaatii Suomeen ihmisoikeuksia koskevaa yritysvastuulakia. #ykkösketjuun-kampanjan tavoittelema laki velvoittaisi yritykset selvittämään ihmisoikeusvaikutuksensa sekä välttämään ja vähentämään mahdollisia kielteisiä vaikutuksia. Lain lähtökohta olisi se, että ihmisoikeudet eivät ole kaupan ja vastuuttomuus ei ole kilpailuetu. Tämä on todella tärkeä kampanja, pääministeri Sipilä. Se muistuttaa meitä päättäjiä siitä, että Suomi on kansainvälisessä vertailussa jäämässä jälkeen yritysvastuulainsäädännöstä. Ranskassa, Sveitsissä ja Alankomaissa on jo lähdetty säätämään yrityksille sitovaa ihmisoikeuksia koskevaa huolellisuusvelvoitetta. SDP on päättänyt liittyä Ykkösketjuun-kampanjaan. Pääministeri Sipilä: voiko johtamanne hallitus sitoutua #ykkösketjuun-kampanjan tavoitteisiin?
Puhuja: Juha Sipilä
Päivämäärä: 2018-09-27 pitää raportoida läpinäkyvästi, samoiten kuin kestävän kehityksen asiat ja niin edes päin. Tätä aihepiiriä pidän erinomaisen tärkeänä. Toinen asia, joka vaatii huolellisen mietinnän, on se, mitä osia noista ehdotuksista kannattaa olla pakottavassa lainsäädännössä
Puhuja: Antti Rinne
Puolue: sd
Päivämäärä: 2018-09-27 Juha Beurling, Kuluttajaliiton pääsihteeri, on todennut, että kukaan ei halua ostopäätöksillään tietoisesti tukea vastuutonta yritystoimintaa, mutta vastuuväittämien viidakossa seikkaileva kuluttaja on voimaton. Kuluttajat haluavat luottaa siihen, että ostettujen tuotteiden taustalla ei ole lapsityövoimaa, pakkotyötä tai muita ihmisoikeusloukkauksia. ja yrityksen toimitusjohtaja Tommi Tervanen toteaa: ”Monet yritykset noudattavat jo nyt ihmisoikeusperiaatteita. Hankintaketjun läpinäkyvyys ja vastuullisuus on sekä asiakkaiden että tavarantoimittajan etu. Meillä ei ole mitään salattavaa, eikä pitäisi olla millään muullakaan suomalaisella yrityksellä.” Arvoisa Arvoisa pääministeri, minä olen vieraillut viimeisten kuukausien aikana useissa yrityksissä ympäri Suomea, ja viesti sieltä on selvä: vastuuttomuus ei saa olla kilpailuetu. Pääministeri Sipilä, SDP on mukana kampanjassa, onko hallitus mukana?
Puhuja: Johanna Ojala-Niemelä
Puolue: sd
Päivämäärä: 2018-09-27 puhemies! Tällä vaalikaudella on nähty, kuinka hallitus on moukaroinut oikein urakalla työntekijöitten suojaksi tehtyä lainsäädäntöä. Oikein lekaa pienempää työkalua ei ole löytynyt. Ensin säädettiin aktiivimallista, joka on epäoikeudenmukainen, koska palvelujen määrä vaihtelee suuresti paikkakunnittain ja eri puolilla Suomea on hyvin erilaiset mahdollisuudet saada lyhytkestoista työtä. Varsinkin meillä syrjäseuduilla aktiivimalli ei aktivoi, vain rankaisee työn puutteesta.
Puhuja: Jari Lindström
Päivämäärä: 2018-09-27 kun te sanoitte, että ollaan moukaroitu, niin viime budjettiriihessä tehtiin iso pino päätöksiä, jotka ovat palkansaajalle ja työttömälle etu. Ne auttavat häntä työllistymään. Jos otan yhden asian: me muun muassa nostimme sataprosenttisen palkkatuen kiintiön 4 000:een, me teimme palkkatukeen muita täsmentäviä toimenpiteitä ja kaikkein isoimpana olemme nostaneet tämän työkykyongelmien tunnistamisen ja yksilöllisten työkykyprosessien kehittämisen sillä lailla esille, että tämä tulee olemaan ihan varmasti sekä tämän hallituksen että seuraavan hallituksen tärkeitä hankkeita, joita pitää edistää. On totta, että hallitus on tehnyt tiukennuksia, mutta on myös tehty paljon parannuksia, joten tuo on aika yksisilmäinen väite sanoa, että ollaan pelkästään moukaroitu.
Puhuja: Jukka Gustafsson
Puolue: sd
Päivämäärä: 2018-09-27 tietoyhteiskunnan toimintamallista, ja siinä yhteydessä suomalainen ammattiyhdistysliike katsottiin yhdeksi neljästä tärkeimmästä menestystekijästä suomalaiselle hyvinvoinnille ja työelämäkehitykselle.
Puhuja: Jari Lindström
Päivämäärä: 2018-09-27 Arvoisa puhemies! En ole pääministeri mutta vastaan näistä työmarkkinakysymyksistä. On ihan totta, että tilanne on huolestuttava, ja hallitus ottaa tämän vakavasti.
Puhuja: Ville Niinistö
Puolue: vihr
Päivämäärä: 2018-09-27 Tämä yritysvastuulaki on ehdottoman tärkeä paitsi siinä, että me ohjaamme maailmantaloutta kestäviin pelisääntöihin ihmisoikeuksien kannalta, myös siinä, että se suojelee ympäristöä. Monissa maissa näihin yritysvastuulakeihin on kirjattu ihmisoikeuksien lisäksi myös ympäristövastuu, ja nämä usein kehityspolitiikassa kulkevat aivan käsi kädessä. Eli usein paikallisten asukkaiden oikeus elinkeinoihin ja oikeus kehittää omaa asuinseutuaan liittyvät myös siihen, että heillä on mahdollisuus hallita omia luonnonvarojaan ja että ihmisten oikeuksia kehittää omaa elinympäristöään ei tulla kohtuuttomasti viemään sillä, että esimerkiksi luonnonvarojen hyödyntäminen on pelkästään ulkomaisten toimijoiden käsissä.
Puhuja: Kimmo Tiilikainen
Päivämäärä: 2018-09-27 Arvoisa puhemies! Kysymys ja se suunta, mihin edustaja Niinistö tätä laajensi, on hyvä ja arvokas, ja olen käynyt hyviä ja rakentavia keskusteluja tämän Ykkösketjuun-kampanjan toimijoitten kanssa näistä yritysvastuulainsäädännön mahdollisuuksista. Siinä on todettu niitä mahdollisuuksia, mitä se sisältää, mutta myös niitä ongelmia, mitä tulee, jos lakiin lähdetään kirjoittamaan tämänkaltaisia asioita, kuten minkä kokoiset yritykset käytännössä pystyisivät tuon yritysvastuunsa osoittamaan. Eli tässä matkan varrella on varmasti monta monta ongelmallista yksityiskohtaa, mutta tuo suunta ja tavoite, että entistä tarkemmin pystyttäisiin varmistamaan se, että yritykset toimivat vastuullisesti
Puhuja: Ville Tavio
Puolue: ps
Päivämäärä: 2018-09-27 Perussuomalaisista suomalaiset yritykset kuitenkin kohtelevat työntekijöitä reilusti. Ne ovat reiluja ja ne huolehtivat ympäristöstä, ja niille on siis todella tärkeää koko suomalaisen yhteiskunnan hyvinvointi. Tämä on meidän havaintomme, kun puhumme jatkuvasti suomalaisten yrittäjien kanssa. Siksi haluankin ottaa tässä näkökulmassa esiin sen, että nyt kun tällä tavalla tässä SDP ja vihreät kovasti korostavat tätä yritysten vastuuta ihmisoikeuksista ja ympäristöstä ja niin edelleen, niin se käytännössä merkitsee hyvin usein lisää normeja ja lisää byrokratiaa, ja sitä me perussuomalaiset emme tahdo. Nimittäin juuri sehän, että täällä yliverotetaan yrityksiä ja täällä on liikaa byrokratiaa ja normeja, nimenomaan siirtää ne yritykset sinne ulkomaille, missä sitten taas ei ole reiluja pelisääntöjä, esimerkiksi Kiinaan, missä sitten taas saastutetaan ihan hirveästi. Ympäristöystävälliset yrityksethän ovat Suomessa. Suomalainen työ on ekoteko, joten voitteko te, ministeri, myös tässä vakuuttaa, että ei tule lisää normeja eikä byrokratiaa yrityksille?
Puhuja: Kimmo Tiilikainen
Päivämäärä: 2018-09-27 yritysvastuulaissa nimenomaan ne maat, jotka ovat tässä edenneet, lähtevät siitä, että tätä vastuuta, mitä se kansallinen lainsäädäntö säätelee siellä omassa maassa toimittaessa, vastaavan kaltaisia pelisääntöjä sovellettaisiin myös ulkomaille. Eli nimenomaan tässä tasoitetaan sitä kilpailueroa ja etua, että ei pystytä ympäristöä tai ihmisoikeuksia polkemalla saamaan epäreilusti liian hyvää asemaa siellä
Puhuja: Hanna Sarkkinen
Puolue: vas
Päivämäärä: 2018-09-27 puhemies! Yritysvastuulaki olisi erittäin tervetullut. Maailmassa on valitettavasti edelleen yrityksiä, jotka eivät kunnioita ihmisoikeuksia tuotantoketjuissaan. Esimerkiksi lapsityövoimaa käytetään edelleen. Ihmiset työskentelevät turvattomissa ja vaarallisissa olosuhteissa esimerkiksi tekstiiliteollisuuden alalla. Ammattiyhdistystoimintaa estetään monissa maissa. Yritysten globaalit tuotantoketjut ovat erittäin pitkiä ja monimutkaisia, mutta suomalaisilla yrityksillä tulisi kuitenkin olla vastuu selvittää, ettei ihmisoikeuksia rikota tuotantoketjun missään vaiheessa, myöskään toisella puolella maapalloa. Vastuuttomat yritykset voivat tällä hetkellä saada kilpailuetua siitä, että ne polkevat ihmisoikeuksia, ja se kannustaa myös siirtämään tuotantoa huonoihin olosuhteisiin. Arvoisa puhemies! Pääministeri vastasi siihen malliin, että pitää arvioida, voidaanko vapaaehtoisuuden pohjalta edetä. Mutta eikö sitova yritysvastuulaki olisi vastuullisten suomalaisten yritysten ja työntekijöiden etu?
Puhuja: Sari Essayah
Puolue: kd
Päivämäärä: 2018-09-27 rouva puhemies! Vastuullisuus on varmasti jokaisen menestyvän yrityksen liiketoiminnan ytimessä. Varmasti halutaan ihan mainehaittojenkin välttämiseksi toimia yritysvastuun mukaisesti, kantaa vastuuta niin ympäristöstä kuin myöskin sosiaalista vastuuta. Tällä hetkellähän meillä esimerkiksi julkisissa hankinnoissa, hankintalaissa, on mahdollisuus ihan kategorisesti sulkea pois sellaiset yritykset, joitten tuotantoketjussa tai alihankintaketjussa on esimerkiksi vaikkapa törkeitä ihmisoikeusrikkomuksia tai vastaavaa, pakkotyötä tai jotain sen kaltaista. Tällaisia yrityksiä ei tarvitse edes ottaa mukaan kilpailutustoimintaan. Olisinkin halunnut kysyä vastaavalta ministeriltä, tai kuka asian kokee omaksensa: millä tavalla pystytään varmistumaan, että pk-yritykset pystyvät kantamaan sitä yritysvastuuta — jota varmasti monet heistä haluavat kantaa, mutta heillä on huomattavasti huonommat mahdollisuudet selvityttää omat alihankintaketjunsa ja myöskin päästä selville siitä, minkälaiset työolot esimerkiksi tietyssä tehtaassa on alihankintaketjun päässä? Olisin halunnut tästä
Puhuja: Jari Lindström
Päivämäärä: 2018-09-27 Nyt moni kunta, moni kaupunki, on ottanut tämän ihan omaan strategiaansa, ja minun mielestäni se on loistava suunta, koska meillä on julkisia hankintoja 30 miljardin euron edestä vuosittain — se ei ole lainkaan vähäpätöinen summa — ja siellä pystytään tekemään paljon asioita. No, miten sitten semmoinen yksikkö, jossa sitä osaamista ei ole?
Puhuja: Antti Rinne
Puolue: sd
Päivämäärä: 2018-09-27 monella eri tavalla ihmisoikeuksien loukkaaminen ovat nimenomaan siirtäneet työtä työvoimavaltaisilta aloilta Suomesta ulos, joten teillä on aika väärä käsitys tästä. Ihmisoikeudet eivät voi olla kaupan. Ihmisoikeuksien polkemisen salliminen Suomen rajojen ulkopuolella ei ole vain ihmisoikeuskysymys.
Puhuja: Juha Sipilä
Päivämäärä: 2018-09-27 Arvoisa puhemies! Periaatteet näissä yritysten ihmisoikeusvastuissa on sovittu YK:ssa, ja Suomi on niihin periaatteisiin sitoutunut. Yhteiskuntavastuusta ja ihmisoikeusvastuusta puhun aina, kun olen yritysten kanssa tekemisissä. Olen ensi viikolla Portugalissa ja Espanjassa vienninedistämismatkalla, ja kuuluu vakiokuvioon, että kerron yrityksille näistä, se on ilman muuta selvä asia.
Puhuja: Leena Meri
Puolue: ps
Päivämäärä: 2018-09-27 Viime aikoina olemme joutuneet valitettavasti lukemaan, kuinka vieraan valtion kansalaiset omistavat strategisesti äärimmäisen tärkeitä kohteita esimerkiksi Turun laivaväylien varrelta. Väylä on niin sanotusti ”miinoitettu”. Tämä ei ole suinkaan ainoa tapaus. Epäilyttäviä kiinteistökauppoja on tehty itänaapurin toimesta jo pitkään siitä lähtien kun kauppa on ollut vapaata, ja usein nimenomaan strategisesti tärkeistä paikoista. Lakiin on tulossa kiristyksiä ja ilmeisesti mahdollisuus etuosto-oikeuteen. Tämä ei kuitenkaan perussuomalaisille riitä. EU:n ja Etan ulkopuolelta tulevien kansalaisten suuret maakaupat tulisi kieltää,
Puhuja: Kai Mykkänen
Päivämäärä: 2018-09-27 Arvoisa puhemies! Me tietysti parhaamme mukaan hallituksena, ja varmasti kaikki Suomen hallitukset jo kymmenien vuosien ajan, turvallisuuden ja kansallisen turvallisuuden varmistamisen eteen teemme töitä. Poliisilain mukaan poliisiylijohtajalla on velvollisuus pitää sisäministeri tietoisena kaikista yhteiskunnallisesti merkittävistä poliisin tehtävistä ja operaatioista, ja tämän lakipykälän nojalla poliisiylijohtaja on luonnollisesti minut informoinut jo hyvissä ajoin tämäntyyppisestä operaatiosta, jonka luonnollisesti tiedettiin herättävän julkisuudessa kiinnostusta Suomessa ja, kun kohteena oli myös ulkomaalaisten omistamia kiinteistöjä ja ulkomaalaisia henkilöitä epäillään, voivan herättää kiinnostusta myös ulkomailla, ja tämän takia luonnollisesti on ollut tarpeen, että myös tasavallan johto on tietoinen, kun asiasta tulee kysymyksiä. Muilta osinhan tässä on hallitus edistämässä lakiesityksiä muun muassa kiinteistöjen hankinnan rajoituksista. Puolustusministeri vastaa tästä hallituksen esityksestä ja voinee tältä osin täydentää. Tärkeätä on, että yhteistyössä viemme eteenpäin lainsäädäntöä, joka varmistaa Suomen turvallisuuden myös jatkossa.
Puhuja: Leena Meri
Puolue: ps
Päivämäärä: 2018-09-27 Täällä kiirehditään monenlaisia lakeja, kuten sotea ja tiedustelulakeja. Miksi tätä ei kiirehditä? Tämä on ollut kuitenkin vuosikausia tiedossa. Lehdistöstä olemme saaneet lukea jo vuonna 2014 siitä, että näitä strategisia kauppoja tapahtuu, ja monesti siellä perustetaan yhtiöitä, jotka eivät alakaan toimimaan.
Puhuja: Petteri Orpo
Päivämäärä: 2018-09-27 kapitalisaatiosopimukset ja sijoituskuoret, joihin viittaatte ja jotka ovat ennen kaikkea rikkaiden ja varakkaiden ihmisten sijoitus- ja säästämistapa olleet, menevät nyt tässä samassa yhteydessä verolle. Sieltä on käytännössä voinut verottomasti nostaa tuottoja, ja nyt nämä muutetaan tässä samassa yhteydessä. Eli nyt se piensijoittaja pääsee käyttämään samaa intrumenttia, joka tänään on ollut vain rikkaiden ja varakkaiden käytössä. Minusta tämä on iso tasa-arvokysymys. Mielestäni meidän pitää miettiä myöskin niitä
Puhuja: Paavo Arhinmäki
Puolue: vas
Päivämäärä: 2018-09-27 puhemies! Nämä vakuutuskuoret ja kapitalisaatiosopimukset eivät ole ainoastaan olleet keino kiertää verotusta, ne ovat olleet myös keino piilottaa omaisuutta, ja niitä on epäilty käytettävän myös sisäpiirikauppoihin. Miksi tällaisten annetaan edelleen jatkua? Miksi niitä ei kielletä kokonaan? Toinen kysymys on se, että kun Ruotsissa on ollut vastaava järjestely, tosin siinä ei ole tätä 50 000 euron ylärajaa, niin katsotaan, mitä Ruotsissa on tapahtunut. Siellä ei ole lisääntynyt tavallisten ihmisten osakkeisiin sijoittaminen. Ruotsissa on ainoastaan lisääntynyt niiden sijoittaminen, joilla on jo valmiiksi ollut iso varallisuus. He ovat alkaneet käyttää tätä verohyötyä hyväkseen. nyt tämä perustavanlaatuinen kysymys on: On hyvä, että ihmiset säästävät, on hyvä, että ihmiset sijoittavat osakkeisiin. Mutta miksi hallitus haluaa tässä tilanteessa, jossa leikataan kaikkein köyhimmiltä, antaa näille varakkaimmille lisää veroetuuksia?
Puhuja: Petteri Orpo
Päivämäärä: 2018-09-27 palkansaajan, tavallisen suomalaisen ulottuville vastaavanlaisen instrumentin, joka on helppo, yksinkertainen käyttää. Minusta se on erittäin arvokas asia, että suomalainen talous voi yksinkertaisella tavalla lähteä säästämään, keräämään varallisuutta, miettimään sitä tulevaisuuttaan. Ajatelkaa sitä 85:tä miljardia, joka makaa niillä tavallisilla tileillä.
Puhuja: Timo Harakka
Puolue: sd
Päivämäärä: 2018-09-27 Kyllä tässä nyt oli semmoinen hiukan harhaanjohtava tieto ministeriltä, että vakuutuskuorien on tarkoitus mennä osittain verolle, vain silloin, kun varoja nostetaan. Niitä voidaan kuitenkin kerryttää lähes loputtomiin ja jakaa sitten edullisesti verotettuna perintönä eteenpäin tai nostaa nykysääntöjen mukaan ulkomailla nollaveron taikka matalan veron maissa, ja tätähän tapahtuu. Jokainen tv-katsoja voi kotona miettiä, että onko minulla se 50 000 euroa sijoittaa tähän. Tosiasia on, että 4 prosenttia suomalaisista omistaa useamman kuin yhden osakkeen, ja vaikka se mielellään kaksinkertaistuu, niin se on silti 8 prosentin hupia. Eikö teitä, ministeri Orpo, todellakaan hirvitä tämä verotuottomenetys? Eikö vastuullisempi vaihtoehto olisi sen sijaan, että koko kansan huviksi tarjoatte tätä verovälttelyä, että nykyisin nollaverotetut ulkomaiset rahastot ja säätiöt maksaisivat pienen veron, mukaan lukien yhdistykset ja ammattiliitot, ja että vakuutuskuoria kohdeltaisiin samalla tavalla kuin suoria sijoituksia, niin kuin tehdään Yhdysvalloissa? Valtio saisi lisää verotuloja, joita voitaisiin antaa alennettuna osinkoverona, eikä menettäisi rahaa niin kuin teidän mallissanne.
Puhuja: Petteri Orpo
Päivämäärä: 2018-09-27 Nythän me teimme tämän muutoksen, eli kun sijoituskuoresta tai kapitalisaatiosopimuksesta nostaa varoja, niin silloin sitä verotetaan pääoman ja tuoton suhteessa. Minusta tämä on erittäin oikeudenmukaista. Mitä pahaa siinä on, edustaja Harakka, jos 700 000—800 000 suomalaista säästää, varautuu tulevaan ja me annamme heille hyvän instrumentin tähän? Ja kyse on silloin myöskin siitä ahkerasta suomalaisesta keskiluokasta. Ahkerasta suomalaisesta keskiluokasta, joka ansaitsee tämänkaltaisia välineitä sen oman varallisuutensa hoitoon, sellaisia välineitä, joita on tänä päivänä varakkaimmilla. Ja jos tämä maa säästää ja käyttää ne pääomat järkevästi, niin se on pääomaa, joka tuottaa investointeja, joka tuottaa työpaikkoja ja tuo vaurautta.
Puhuja: Toimi Kankaanniemi
Puolue: ps
Päivämäärä: 2018-09-27 kuin aina. Sekin on erinomainen asia, että ikään kuin laiskoja varoja, jotka ovat nollakoroilla tuolla tileillä, saadaan aktivoitua — se on hyvä tavoite. Kysymys herää siitä,
Puhuja: Petteri Orpo
Päivämäärä: 2018-09-27 puhemies! Tämä lähtee liikkeelle, ja lakiesitys tulee pitämään sisällään esityksen liittyen nimenomaan listattujen yritysten osakkeisiin kohdistuvaan sijoittamistoimintaan. Minä ajattelisin tämän laajemmin niin, kuten kuvasin aikaisemmin, että tällä me saamme sitä laiskaa pääomaa liikkeelle — käytitte hyvää termiä eli laiskaa pääomaa liikkeelle tulemaan suomalaisten yritysten käyttöön. Toivottavasti tästä löytyisi potkua myöskin siihen, että suomalaiset yritykset lähtisivät listautumaan. Esimerkiksi Ruotsissa yrityksiä listautuu joka vuosi moninkertainen määrä Suomeen verrattuna. Se, että sitä pääomaa löytyisi silloin nimenomaan suomalaisilta, tukee sitä suomalaista omistajuutta, kansankapitalismia. Uskon, että näillä instrumenteilla
Puhuja: Päivi Räsänen
Puolue: kd
Päivämäärä: 2018-09-27 Arvoisa rouva puhemies! Vauvan päivän viesti on todellakin ajankohtainen, sillä Suomessa syntyneiden määrä on laskenut jo seitsemän perättäistä vuotta. Vähemmän lapsia syntyi edellisen kerran nälkävuonna 1868. Kuitenkin suomalaiset haaveilevat suuremmista perhekoista kuin he todellisuudessa saavat. Ja syitä alhaiseen syntyvyyteen ovat taloudelliset huolet, työelämän kuormittavuus sekä kielteinen asenneilmapiiri. Valitettavasti hallitus on antanut lapsiperheiden palveluihin ja tukiin — kuten lapsilisän indeksijäädytyksellä, näillä leikkauksilla sekä lapsivähennyksen poistolla — kielteistä viestiä perheille.
Puhuja: Annika Saarikko
Päivämäärä: 2018-09-27 Arvoisa puhemies! Toden totta, voimme kaikki yhdessä iloita niistä uusista suomalaisista, jotka maahamme syntyvät tänä vuonna, siitäkin huolimatta, että näitä vauvoja on ennätyksellisen vähän. Tähän vastaavaan vauvan päivään sain viime vuonna osallistua, kun sitä ensimmäistä kertaa vietettiin. Ja aihe on mitä tärkein, ikään kuin näkökulma siitä, miltä Suomi näyttää nyt syntyvän sukupolven silmin tänään ja ennen kaikkea tulevaisuudessa. Mutta samanaikaisesti, kuten itsekin kysymyksessänne ansiokkaasti totesitte, tämä on hieman moniulotteisempi kysymys. Siksi olen hirvittävän iloinen siitä, että yhteistyössä opetus- ja kulttuuriministeriön ja laajemminkin valtionhallinnon kanssa olemme nyt laittaneet liikkeelle lapsistrategian valmistelun ikään kuin seuraavan hallituksen ohjelman pohjaksi niin, että Suomessa paljon enemmänkin kuin vain sosiaalipolitiikka muuntuisi nykyistä perheystävällisemmäksi.
Puhuja: Päivi Räsänen
Puolue: kd
Päivämäärä: 2018-09-27 rouva puhemies! Silläkin olisi vaikutusta, että naiset saisivat tukea myönteiseen päätökseen vastaanottaa lapsi silloinkin, kun raskaus on yllättävä tai elämäntilanne haasteellinen. On kyllä kestämätöntä, että hyvinvointiyhteiskunnassa tehdään vuosittain yli 9 000 raskauden keskeytystä sosiaalisin perustein. Tampereen NNKY:n Itu-projekti auttaa monin tavoin naisia yllätysraskaustilanteissa ja myös abortin jälkeisissä kriiseissä, ja viime vuonnahan tuo Itu-työ sai myös Minna Canth -palkinnon. Kysyn: olisitteko valmis tutustumaan tähän projektiin ja laajentamaan tätä toimintamallia valtakunnalliseksi, että raskauden keskeytyksen vaihtoehdoiksi aidosti tarjottaisiin monialaista tukea?
Puhuja: Annika Saarikko
Päivämäärä: 2018-09-27 tässä keskustelussa läsnä, ja minusta ajatteluun perhemyönteisemmästä Suomesta kuuluu myös se, että osaisimme toinen toistamme arvokkaasti puhutella teemoissa, jotka ovat poikkeuksellisen herkkiä ja joillekin myös henkilökohtaisia. Minä pidän perusteltuna kaikkea sellaista toimintaa, joka kehittää ihmisen henkistä kohtaamista vaikeiden terveydenhuoltoon liittyvien tilanteiden äärellä. Siksi olen keskustellut esimerkiksi naistenklinikan edustajien kanssa ja laajemmin kätilöiden kanssa siitä, miten tilanteessa, jossa raskaus on keskeytynyt keskenmenoon, voisimme varmistaa, että myös henkinen tuki olisi paremmin saatavilla. Tuonkin tilanteen kun kohtaa elämässään yllättävän moni nainen.
Puhuja: Tarja Filatov
Puolue: sd
Päivämäärä: 2018-09-27 Jos ajattelemme niitä pienituloisia perheitä, joissa on lapsia, niin itse asiassa köyhistä lapsiperheistä puolessa toinen vanhemmista käy töissä — puolessa toinen vanhemmista käy töissä — elikkä silloin se työ ei aina olekaan sitä parasta sosiaaliturvaa.
Puhuja: Petteri Orpo
Päivämäärä: 2018-09-27 on ollut iso apu, ja myöskin perusvähennykseen, joka vaikuttaa sitten myöskin sinne tulonsiirtoihin, teimme nyt parannusta. Mutta tätä, minkä otitte esille, mielestäni kannattaisi tarkastella
Puhuja: Hanna Halmeenpää
Puolue: vihr
Päivämäärä: 2018-09-27 Kuten tässä on jo yhteisesti todettu, Suomessa köyhien lasten osuus kaikista lapsista on todella huolestuttavassa kasvussa. Tilannetta ei yhtään ole helpottanut se, että kun on tehty näitä leikkauksia ja sosiaalietuuksiin indeksijäädytyksiä, niin kun esimerkiksi vielä vuonna 94 perhe sai kolmesta alaikäisestä lapsesta lapsilisää 513 euroa, niin vuonna 2019 tämä on enää 319 euroa. Lapsiasiainvaltuutettu Tuomas Kurttila on tämän huolensa painokkaasti esittänyt ja esittänyt myös lapsiasiainvaltuutetun vuosikirjassa useita esityksiä lapsiperheiden köyhyyden poistamiseksi. Hän on esittänyt muun muassa, että toisen asteen koulutus tulisi säätää maksuttomaksi, varhaiskasvatusoikeus tulisi palauttaa kokopäiväiseksi kaikille lapsille
Puhuja: Annika Saarikko
Päivämäärä: 2018-09-27 toden totta jo aika pitkään jakautunut kahtia. On onneksemme isoin joukko perheitä, joilla perusasiat ovat hyvin: vanhemmuudessa riittää voimavaroja, ja perheen tilillä on riittävästi euroja, vaikka tiukkaakin saattaa olla. Ja sitten on se pienempi mutta erittäin monien ongelmien, taloudellisten ongelmien kanssa painiva joukko, josta me joudumme toteamaan, että meillä on lapsiperheköyhyyttä. Miten tähän on haluttu vastata? Tunnen tuon lapsiasiainvaltuutetun esityksen, sain sitä olla vastaanottamassa osaltani. Ensinnäkin pidän erittäin tärkeänä, että kaikkein pienimmät äitiys-, isyys- ja vanhempainpäivärahat nousevat ensi vuoden alusta 80 euroa kuussa. Se on erittäin merkittävä teko köyhimpien perheiden toimeentulossa. Lisäksi, mitä tulee toisen asteen kustannuksiin opiskelussa,
Puhuja: Simon Elo
Puolue: sin
Päivämäärä: 2018-09-27 puhemies! Kolmevuotiaan pojan isänä ensinnäkin haluan kannustaa kaikkia isiä käyttämään isyysvapaansa. Se on erittäin tärkeää, tukee äitiä ja naisia. Julkisuudessa silloin tällöin nousee esiin keskustelu, kuinka nuoria naisia ei palkata kokoaikaisiin työsuhteisiin, koska pelätään mahdollisen raskauden tuomia kustannuksia. Vanhemmuuden kustannukset jakaantuvatkin erityisesti naisvaltaisille aloille, mikä on heikentänyt näiden alojen palkanmaksukykyä. Äitiyshän on mitä luonnollisin asia ja mitä tärkein asia tässä maailmassa. Meidän täytyy pystyä tässä parempaan. Hallitushan on tätä tukenut sillä tavalla, että olemme säätäneet 2 500 euron kertakorvauksen, joka maksetaan työnantajalle naispuolisen työntekijän
Puhuja: Annika Saarikko
Päivämäärä: 2018-09-27 Arvoisa puhemies! Kotihoidon tuki nykyisenä yhtenä palikkana, osana perhevapaita, on suosittu tukimuoto. Muistikuvieni mukaan noin yhdeksän kymmenestä perheestä käyttää sitä jossain mittakaavassa, harva koko kolmea vuotta, mutta pieninä osina muutaman kuukauden mittaan erittäin moni perhe. Jos perheiltä siis kysytään, tätä tukea pidetään tärkeänä. Mutta aivan samoin kuin nostitte, edustaja Elo, kysymyksessänne esille isien hoitovastuun merkityksen sekä lapsen ja vanhemman vuorovaikutuksen osalta että naisten työmarkkina-aseman tasaamisen näkökulmasta, kannustan siihen ja totean, että uskon, että seuraavalla vaalikaudella Suomessa tehdään perhevapaauudistus — siitä tuntuu olevan laaja yksituumaisuus. Mutta samalla on hyvä muistaa, että ei tarvitse odottaa perhevapaauudistusta.
Puhuja: Anna Kontula
Puolue: vas
Päivämäärä: 2018-09-27 Arvoisa puhemies! Vauvan tulevaisuutta ennustaa se, kuinka laajat tukiverkot hänellä on ympärillään. Erityisen tärkeitä tukijoita vanhempien lisäksi ovat isovanhemmat. Kuitenkin meikäläisessä ydinperhekäsityksen ympärille perustuvassa perustuvassa järjestelmässä tuetaan hyvin vähän isovanhempien osallistumista lastenlastensa elämään. Juridinen suoja suhteen ylläpidolle on heikko, ja esimerkiksi päivähoitopalvelujen tai terveyspalvelujen saaminen useamman kunnan alueella, jotta isovanhempien luona oleskelu olisi helpompaa, ei ole mahdollista.
Puhuja: Annika Saarikko
Päivämäärä: 2018-09-27 Moni on biologisesti isovanhempi, ja moni voisi myöskin haluta olla ikään kuin isovanhemman roolissa ilman biologista suhdetta. Siksi minusta on tärkeää, että me yhteiskuntana tuemme myös esimerkiksi vapaaehtoisjärjestöjä olemaan läsnä iäkkäämpänä suomalaisena, iäkkäämpänä kansalaisena pienten lasten elämässä, vaikka omaa biologista lastenlasta ei olisikaan. Mitä tulee isovanhemmuuteen, teema on ollut vahvasti läsnä oikeusministeriön alla olevassa huolto- ja tapaamislaissa, jota nyt eduskunta käsittelee: miten erotilanteissa suhde isovanhempiin voitaisiin turvata. Koska lakia on valmisteltu yhteistyössä sosiaali- ja terveysministeriön kanssa,
Puhuja: Anna-Maja Henriksson
Puolue: r
Päivämäärä: 2018-09-27 Svenska folkpartiet vill göra Finland till världens barnvänligaste land. Vi tycker att vi har alla förutsättningar för det här. Då behövs en familjeledighetsreform och också en reform av småbarnspedagogiken, så att vi skulle kunna erbjuda alla barn som har fyllt tre år 20 timmar avgiftsfri småbarnspedagogik i månaden. Arvoisa puhemies! Tällä hetkellä presidentti Barack Obama on Suomessa, ja hän on ilmeisesti kertonut siellä, että hän on kertonut omille tyttärilleen, että Suomi on maailman onnellisin maa. Tämähän on hieno asia, mutta yhdessä voitaisiin tehdä Suomesta myös maailman lapsiystävällisin maa. RKP:ssa me ajattelemme niin, että tarvitaan perhevapaauudistus ja tarvitaan myös panostuksia niihin perheisiin, joissa tällä hetkellä on se suurin huoli, elikkä yksinhuoltajaperheisiin pitäisi panostaa. Arvoisa ministeri, tällä hetkellä meillä on tilanne, jossa
Puhuja: Annika Saarikko
Päivämäärä: 2018-09-27 Arvoisa puhemies! Tämä lienee sosiaalipoliittisen keskustelumme yksi ikuisuusaiheista. Kun toimeentulotuen pitäisi olla viimesijainen tuki, siitä ei olisi syytä etuoikeuttaa mitään pe-rusturvaa, kuten lapsilisää, me kuitenkin tiedämme, että esimerkiksi yksinhuoltajain joukko ylikorostuu toimeentulotuen saajina tiukan taloudellisen tilanteensa vuoksi, niin tunnistan, että tämä lienee perusturvan ja viimesijaisen tuen välillä tyypillinen kysymys, joka pitää ratkaista sosiaaliturvan kokonaisuudistuksessa. Mitä tulee muihin seikkoihin, joilla voidaan tukea juuri esimerkiksi yksinhuoltajaperheitä — tämän asian merkityksestä ajattelee myös hallitus hyvin samalla tavalla — niin pidän erittäin hyvänä, että varhaiskasvatusmaksuja vastaavasti opetus- ja kulttuuriministerin toimesta laskettiin merkittävästi ja 6 000 perhettä pääsi niin kutsuttuun nollamaksuluokkaan, maksuttoman varhaiskasvatuksen piiriin. Tuossa joukossa on varmasti yksinhuoltajaperheitä
Puhuja: Jani Mäkelä
Puolue: ps
Päivämäärä: 2018-09-27 puhemies! Haluaisin huomauttaa, että ei tämä mahdollisesti tuleva ylimääräinen paikka Suomelle ole mikään ylimääräinen paikka vaan se on tämänhetkisen aliedustuksemme kompensaatiota. Eli Suomella on tällä hetkellä liian vähän paikkoja, ja sen takia se yksi paikka meille sieltä kuuluisi, ellei niitä kaikkia brexitin myötä lähteviä paikkoja oteta kokonaan pois, niin kuin oikeastaan pitäisi. Mutta tässä käsittelyssä olevassa kirjeessä Ahvenanmaan maakuntapäivät kylläkin mielestäni sujuvasti sivuuttaa sen oleellisen argumentin asiassa, että europarlamentaarikkopaikkajaossa tällainen pienen maakuntakeskuskaupungin kokoinen maakunta olisi suhteessa muun maan väkilukuun jopa viisitoistakertaisesti yliedustettuna europarlamentissa. On sinänsä hyvä asia, että Ahvenanmaalla on mahdollisuus osaltaan vaikuttaa EU-asioihin. Näen kuitenkin, että sen vaikuttamisen tulee tapahtua
Puhuja: Sari Essayah
Puolue: kd
Päivämäärä: 2018-09-27 Arvoisa rouva puhemies! Kunnioitan toki maakuntapäivien aloitetta, mutta yhdyn kyllä edustaja Mäkelän näkemyksiin siitä, että olisi aika erikoista, kun meillä tämä vaalijärjestelmä perustuu näihin vertauslukuihin, että me sivuuttaisimme tämän tämän numeerisen vertausluvun näin totaalisesti. Kun täällä edustaja Löfström mainitsi, että meillä täällä Suomessa on kaikilla valtakunnallisilla puolueilla paikka, niin näinhän ei ole. Kristillisdemokraateilla on aina silloin tällöin ollut paikka Euroopan parlamentissa, ja siinä mielessä minun esimerkiksi olisi hyvin vaikea puoluejohtajana selittää omalle väelleni, jolla on yli 300 valtuutettua Hangosta Utsjoelle saakka ja maakuntavaltuutettuja suuri joukko ja eduskunnassa ryhmä, miksi me emme voisi tasaveroisesti vaaleissa olla kamppailemassa tästä tästä nyt tulevasta paikasta vaan se sivuutettaisiin automaattisesti sitä kautta, että se myönnettäisiin itsehallintoalueelle. Edustaja Löfström sinällänsä ihan mielenkiintoisesti toi esille näitä itsehallintoalueita Euroopassa, joissa paikat on kiintiöity, mutta täytyy muistaa, että nämä ovat aina sidoksissa näihin vaalijärjestelmiin, jotka kulloisessakin maassa ovat. Esimerkiksi tämä Belgian mainittu paikkajako: vaalijärjestelmäkin on koko lailla erityyppinen. Siinä mielessä täytyy kyllä muistaa se, että jokaisessa maassa on ollut oma tapansa jyvittää näitä paikkoja ja myöskin katsoa se, että jokaisella äänellä olisi sama tasapainoinen ja tasa-arvoinen painoarvonsa tässä vaalijärjestelmässä. Meidän vaalijärjestelmämme on tämäntyyppinen, ja siinä mielessä katson, että tätä ei voida
Puhuja: Simon Elo
Puolue: sin
Päivämäärä: 2018-09-27 tämän uudelleenjaon tarkoitus on tietysti tasoittaa meppiedustuksen suhteellisuutta jäsenmaiden välillä. Siinä mielessä ei ole sinänsä yllätys, että Suomen hallitus suhtautuu tällaiseen esitykseen positiivisesti. Ahvenanmaan maakuntahallitus ja maakuntapäivät ovat tietysti vuosia kampanjoineet sen puolesta, että meppipaikka, tällainen kiintiöpaikka, Ahvenanmaalle tulisi. Heitä on myös useamman hallituksen aikana tästä asiasta sinänsä asian-mukaisesti kuultu. Mahdollinen Ahvenanmaan meppi edustaisi vajaata 30 000:ta ihmistä. Jo pelkästään nämä luvut kertovat, että tässä asiassa ei tällaista muutosta voi tehdä kuin mitä Ahvenanmaan maakuntapäivät tässä esittää. Tässä edustaja Löfström vetosi myös pääministeri Matti Vanhasen aikanaan vuonna 2009 tekemään lupaukseen siitä, että tätä lisäpaikkaa mietittäessä otetaan huomioon myös Ahvenanmaan asema.
Puhuja: Olavi Ala-Nissilä
Puolue: kesk
Päivämäärä: 2018-09-27 Arvoisa rouva puhemies! Ensinnäkin minusta nämä kaikki Britannian parlamenttipaikat olisivat saaneet jäädä pois. Miksei niitä kaikkia lakkautettu? Vielä kiinnitän huomiota myöskin siihen, että vielä toissa vuonna, erityisasemansa, maakuntapäivät, siis toinen parlamentti. Olen varmaan tässä vähemmistössä — minä en näkisi sitä huonona asiana, vaikka Ahvenanmaalle annettaisiin tämä paikka. Siis eihän politiikka ole yksin matematiikkaa, onhan siinä paljon muutakin. On myöskin niin, että edustaja Löfström täällä ottaa osaa kaikkiin valtakunnan asioihin, niinhän
Puhuja: Pia Kauma
Puolue: kok
Päivämäärä: 2018-09-27 Arvoisa puhemies! Olin muutama viikko sitten lakivaliokunnan matkalla mukana Ahvenanmaalla, ja siinä tilaisuudessa oli mahdollisuus tavata paikallisia poliitikkoja. Pääasiallinen keskustelu liittyi itsehallintolain uudistukseen, mutta keskustelimme toki myöskin tästä nimikkomeppiasiasta. Heiltä saamani tiedon mukaan olen ymmärtänyt niin, että erityisesti merenkäynti, maanviljelys, verot ja esimerkiksi nuuskakysymys ovat sellaisia, jotka heitä ovat hiukan harmittaneet, ja he haluaisivat nimenomaan näihin kysymyksiin vaikuttaa. Myöskin kysyin sitten lisää, että eikö Suomi sitten ole tarpeeksi ajanut Ahvenanmaan kysymyksiä, jotka heille ovat tärkeitä, ajanut mutta että yksi ongelma on se, että EU ei ota huomioon alueita ja se puhuu ainoastaan maista ja maiden äänellä. He haluaisivat muuttaa tätä tilannetta. Itse olen sitä mieltä, että Ahvenanmaalle ei tulisi suoda nimikkomeppiä. Yksi syy on se, että siellä on vajaat 30 000 ihmistä ja jos katsotaan jo vaikkapa pääkaupunkiseudun yksittäisiä alueita, niin Espoossa esimerkiksi Leppävaarassa yksinään on enemmän ihmisiä kuin Ahvenanmaalla. Aivan kuten edustaja Ala-Nissilä tuossa totesi, tietenkään tämä kysymys ei ole pelkkää matematiikkaa, mutta olen kuitenkin sitä mieltä, että meidän suomalaisten edustajien, jotka tulevat valituksi sinne Brysseliin, tulee entistä pontevammin ottaa huomioon myös Ahvenanmaan kysymykset, mutta erillistä edustajaa nimenomaan sieltä valittuna emme tarvitse.
Puhuja: Anna-Maja Henriksson
Puolue: r
Päivämäärä: 2018-09-27 kommer ytterligare ett mandat till Finland — vore på sin plats att ge Åland det här mandatet. Det är lite trist att höra att här finns så många som tycker annorlunda. Arvoisa puhemies! Minun mielestäni tässä on nyt poliittisesta tahdosta kyse. Ei voida verrata Ahvenanmaata johonkin Helsingin kortteliin tai kaupunginosaan eikä Espoon kaupunginosaan, ei voida verrata Ahvenenmaata minun kotikuntaani tai Pietarsaaren seutuun, vaikka siellä asuu enemmän ihmisiä kuin Ahvenanmaalla. Ahvenanmaa on eri asia. Ahvenanmaalla on itsehallinto. Vuosien varrella on syntynyt sellainen kuva, että valtiovalta tulee tekemään kaikkensa, jotta Ahvenanmaa jonain päivänä voisi saada paikan EU-parlamentissa. Nyt näyttää siltä, että näin ei käytännössä tule käymään. Se on valitettavaa. Toivoisin, että edustajakollegat tässä salissa voisivat ajatella asian uudelleen ja miettiä, että me olemme yksi ja sama kansa. Meillä on yksi itsehallintoalue. Se on Ahvenanmaa,
Puhuja: Mats Löfström
Puolue: r
Päivämäärä: 2018-09-27 Ärade fru talman! Det är mycket sällan som Ålands lagting lämnat den här typens initiativ till riksdagen, och det visar vikten av den här frågan. Ledamot Essayah tog riktigt upp att kristdemokraterna för tillfället inte har någon parlamentariker i Bryssel. Det jag konstaterade i mitt anförande var att genom brexitplatsen så blir det en extra plats, och därför finns det lika många tillgängliga platser till riksdagspartierna helt enkelt, också om Åland skulle få en öronmärkt plats, så det finns samma möjlighet för kristdemokraterna att tävla om platserna på samma sätt som för andra partier. Ledamot Essayah tog också upp valsystemet i Belgien och det är helt riktigt att det är annorlunda än i Finland, men Danmarks valsystem är inte annorlunda än Finlands. Danmark har samma valsystem som Finland och där utgjorde Grönland en egen valkrets i Danmark ända fram till att Grönland lämnade EU 1985.
Puhuja: Maria Tolppanen
Puolue: sd
Päivämäärä: 2018-09-27 Nyt kun me tiedämme, että kun yritys joutuu rahavaikeuksiin, silloin kun konkurssi kolkuttaa ovelle, niin voimme olla aika lailla varmoja siitä, että ollaan myöskin siellä perintätoimiston asiakkaana ja voudin asiakkaana, ja siinä tilanteessa tämä yhteiskunta ei kyllä tällä hetkellä kättään tarjoa vaan antaa mieluumminkin vauhtia sille yrittäjälle, että hän saa sen yrityksensä nurin ja yrittäjä itse jää työttömäksi ja sen lisäksi mahdollisesti vielä neljä muuta.
Puhuja: Satu Taavitsainen
Puolue: sd
Päivämäärä: 2018-09-27 Perintätoiminnan lainmukaisuutta valvoo Etelä-Suomen aluehallintovirasto. Se on todennut, että mikäli perintäyhtiö ei pysty näyttämään toteen, että toimenpiteet eroaisivat kuluttajaperintään verrattuna, ei ole perusteltua vaatia niistä yrittäjiltä suurempia kustannuksia kuin kuluttajilta. Avilla ei kuitenkaan ole toimivaltaa alentaa perintätoimiston perimiä perintäkuluja tai määrätä perintätoimistoja maksamaan korvauksia yrittäjälle. Nyt hyvin usein käy niin, että suurin osa yrittäjistä, jotka ovat juuri pienyrittäjiä, yksinyrittäjiä, maksavat sitten nämä suuretkin perintäkulut mukisematta, koska pelkäävät maksuhäiriömerkintää. Vuonna 2016 Etelä-Suomen avi antoi tällaisista asioista 26 valvontapäätöstä, joista seitsemässä se antoi perintäyhtiölle varoituksen, ja lisäksi 15 tapauksessa se katsoi perintäkulut kohtuuttomiksi, muttei antanut varoitusta. Eli vaikka meillä on valvova viranomainen, niin käytännössä perintäyhtiöiden ja näiden kohtuuttomien kulujen valvominen on aika mahdotonta, ja sen vuoksi on tärkeää, että säädämme lailla nämä yrityksille kohdistuvat perintäkulut samalle tasolle kuin on kuluttajille määritelty. Kertaan vielä tässä, arvoisa puhemies, onko aikaa 2 minuuttia vai 3 minuuttia?
Puhuja: Ville Skinnari
Puolue: sd
Päivämäärä: 2018-09-27 Arvoisa puhemies! Tietysti kun eduskunnassa ollaan ja lainsäädännöstä puhutaan, pitää katsoa myös olemassa olevaa lainsäädäntöä, ja kyllähän meillä oikeustoimilaistakin löytyy pykälä, mikä puhuu kohtuullistamisesta, ja kyllähän sellainen kohtuullisuusajattelu, kuten äsken sanoinkin, lähtee myös siitä, että jos olet yksinyrittäjä tai elinkeinonharjoittaja, niin kyllä siinä täytyisi olla kohtuullisuutta. Edustaja Taavitsainen avasi hyvin sitä käytännön elämää ja sitä käytännön palautetta, mitä me aika monet olemme saaneet, ja kyllähän tällaiset huomautusmaksutkin toiminimiyrittäjälle tai yksinyrittäjälle ovat aika kohtuuttomia, kun puhutaan esimerkiksi puhelinlaskuista, joista olen kuullut, että myöhästymismaksu on 40 euroa. Se on aika kova, kun kysymys on yhdestä puhelinlaskusta vaikka työmatkan takia, tai ei nyt pelkästään aina työmatkan takia mutta jostain syystä, jäädä maksamatta. Tietenkään en tunne näitä yksityiskohtia, mutta sanon vain sen, että 40 euroa vaikkapa 40 euron puhelinlaskusta on mielestäni huomautusmaksuna erittäin kova. Liian kova. Mutta kun puhutaan lakialoitteista ylipäätään, niin se on hienoa, että meillä on tällainen työkalu, että me voimme keskustella lakialoitteen muodossa tästä asiasta — ja siitä vielä kiitos edustaja Taavitsaiselle — mutta sitten toki me tarvitsemme tähän myös aktiivisen ja kunnianhimoisen ministerin ja hallituksen, joka tarttuu näihin asioihin, ja kuten sanottu, toivoisin, että vielä tällä eduskuntakaudella
Puhuja: Hannu Hoskonen
Puolue: kesk
Päivämäärä: 2018-09-27 Edustaja Taavitsaiselle haluan kertoa parhaat kiitokset erinomaisesti tehdystä lakialoitteesta ja myös näille 47 allekirjoittaneelle kiitokset, että ovat paneutuneet asiaan. Todellakin tämä lakialoitteessa oleva ongelma saatavien perinnästä on aivan jättimäinen ongelma. Ne yrittäjät, jotka ovat tähän tilanteeseen joutuneet, ovat todella vapaata riistaa kaikenlaiselle kohtuuttomalle laskutukselle. Mielestäni yhteiskunnassa tapauksessa meidän eduskunnassa, pitää asettua aina sen heikomman puolelle lainsäädäntöä tehdessämme. Elikkä toivoisin kyllä hartaasti, vaikka tässä lakialoitteessa ei sitä sataa allekirjoittajaa olekaan, että siitä huolimatta oikeusministeri Häkkänen ja oikeusministeriö ottaisivat tämän asian vakavasti, koska todellakin niille yrittäjille, jotka ovat joutuneet tähän kierteeseen, on lähes mahdoton tehtävä selvitä siellä, saada yritys nousemaan pinnalle ja pysymään pystyssä ja työpaikat turvattua. Tämän takia toivon, arvoisa puhemies, että tämä lakialoite menestyisit ministeriön pöydällä ja oikeusministeri Häkkänen ottaisi tämän asian käsittelyyn. Tämähän kuuluu samaan kategoriaan kuin pikavippi. Tässä asiassa on samaa kohtuuttomuutta kuin niissä pikavipeissä, joissa pienen pikavipin korko voi nousta aivan älyttömiin, ja sekin on aivan Jos pikavippiasia nyt jostain syystä lähtisi etenemään, niin toivon kyllä hartaasti, että tämä asia otettaisiin siinä samassa yhteydessä esille, koska näihin tilanteisiin joutuneet yrittäjät ovat kyllä aivan ylipääsemättömissä vaikeuksissa. Isot yhtiöthän, joilla on omat lakimiehet ja muut näitä varten tehdyt järjestelyt, pystyvät kyllä tämmöisissäkin asioissa pärjäämään, mutta pienyrittäjä on aivan turvaton. Toivon, että aloite menestyisi todella hyvin.
Puhuja: Hannu Hoskonen
Puolue: kesk
Päivämäärä: 2018-09-27 Arvoisa rouva puhemies! Lakialoitteessa edustaja Eeva-Maria Maijala on aivan oikein puuttunut tähän roskakalaongelmaan, vaikka on myös totuuden nimissä mainittava, että särkihän sinällään ei ole roskakala. Olen itsekin syönyt särkeä esimerkiksi purkitettuna, ja hyvin öljyssä marinoituna se on aivan erinomainen herkku, niin että tässä pitää katsoa se mitalin toinen puoli, se, että särki on arvokala oikein valmistettuna. Mutta jos me haluamme näitä suomalaisia vesistöjä hoitaa, niin kyllä tämä joka on aivan valtava Pietarin kalansaalis, viidellä vedolla. Mutta joka tapauksessa tämä esimerkki vain kertoo sen, miten iso asia tämä järvien hoitaminen ja vesistön hoitaminen järkevällä kalastuksella on. Edustaja Maijalan tekemälle aloitteelle sinällään toivoisin menestystä, mutta hieman epäilen sitä, että verolakien muuttaminen tällaisessa yhdessä pienessä pienessä asiassa voi olla ehkä vähän haasteellista. Mutta tämä avaisi kyllä mielestäni sen tien, että suomalaisen kalan markkinoita pitäisi kyllä tässä maassa edistää paljon tehokkaammin. Jos käytte jollakin isolla järvellä — kun viime kesänä olin Pielisellä ajelemassa yhtenä päivänä, ja samoin Ilomantsissa parilla isolla järvellä, niin kaikki sillä matkalla olleet havaitsimme kauniina kesäpäivänä kaksi kalastajaporukkaa veneellä näillä isoilla järvillä
Puhuja: Eeva-Maria Maijala
Puolue: kesk
Päivämäärä: 2018-09-27 Arvoisa puhemies! Toimin Suomen Kalatalouden Keskusliiton puheenjohtajana. Toinen suuri kalatalousjärjestö Suomessa on Suomen Vapaa-ajankalastajat, ja uskon, että tämä on kummankin järjestön mielestä todella tärkeä asia, enkä minä usko, että kukaan muukaan vastustaa sitä, että me saamme hoidettua vesistöä. Tämä voisi olla yksi konsti, menetelmä, miten näitä vesistönhoitamisasioita saadaan eteenpäin. Suomessa on kaupallisia kalastajia liian vähän, ja heidän määränsä vähenee koko ajan. Ja sekin, kuka saa sen 10 000 euron edestä myytyä vuosittain kalaa, on todella vähäistä. Elikkä en usko, että se tulisi isosti vaikuttamaan ainakaan kielteisesti, että siitä poistuisi tämä arvonlisäveroasia. Sain vierailla Säkylän Pyhäjärvellä, ja siellä tätä toisarvoista kalaa hyödynnettiin todella hyvin ja mahtavasti. Näin, miten siitä saatiin työstettyä massaa. Tästä massasta tehtiin sitten Apetitin tehtaalla kalapullia, todella hyviä. Aivan mahtava systeemi. Tätä kuviota meidän pitäisi todella saada valtakunnallisesti vietyä paljon eteenpäin. Monellekin lapselle meidän lapsuudestamme lähtien herkku ovat olleet kalapuikot. Mutta mistä tehdään suomalaiset kalapuikot? Ei todellakaan meidän kotimaisista kaloistamme. Meidän järvet ovat täynnä kalaa. Se voisi tuottaa massaa mahtavasti, mutta kun meillä ei ole minkäänlaista logistiikkasysteemiä, meillä ei ole keräilysysteemiä, mitään semmoista, millä me saisimme kala-asiat hoidettua. Esimerkiksi maitopuolella meillä maito kerätään joka puolelta valtakunnasta järjestelmällisesti, on kylmäketjuasia hoidettu. Miksi me emme saisi kalapuolella tätä samalla tavalla järjestettyä? No, särjestä ja näistä muista toisarvoisista kaloista ei olla valmiita maksamaan juuri minkään vertaa, mutta jos me pienellä kannusteella saisimme sitä menemään eteenpäin. Säkylän Pyhäjärven hanke, niin kuin moni muukin hanke, on kärsinyt todella paljon siitä, että valtion tuki on vain toistaiseksi voimassa olevaa, ja nyt meidän pitäisi siihen löytää menetelmiä ja systeemejä, mitkä eivät pyöri millään projektirahalla eivätkä valtion tuella, vaan että me saisimme oikeasti muulla kannusteella nämä asiat menemään eteenpäin.
Puhuja: Olavi Ala-Nissilä
Puolue: kesk
Päivämäärä: 2017-10-18 on se vero, mitä meidän pitää alentaa, mutta kiinteistöverossakin on ongelmia. Niin kuin tiedämme pienituloisten osalta, myöskin se on jopa investointien este huonosti kannattavilla aloilla, kuten maataloudessa. Arvoisa puhemies! En ole näin turhaa vastalausetta nähnyt, mitä sosiaalidemokraatit täällä esittävät. Se kertoo paljon sosiaalidemokraattisen puolueen oppositiopolitiikasta. Tämä edustaja Viitasen puhe kertoo myöskin sosiaalidemokraattisen puolueen oppositiopolitiikasta:
Puhuja: Eero Suutari
Puolue: kok
Päivämäärä: 2017-10-18 kiinteistöverotuksesta muututtiin tuulivoimapuistojen verotukseen, ja se tuo energiamuotoja lähemmäksi toisiaan niitten kiinteistöverotuksessa. On sitten tietysti toinen asia se, miten me tuemme uusiutuvan energian tulevaisuutta ja muotoja, ja siihen on omat veromuotonsa myös, kuten näissä ponsissa esitetään, ja kaikki siellä myös verojaostossa ja valiokunnassa ovat yhtyneet.
Puhuja: Toimi Kankaanniemi
Puolue: ps
Päivämäärä: 2017-10-18 Ihmettelenkin, että hallitus esitti tässä tilanteessa tällaista asumiskustannusten nostoa, joka olisi iskenyt myös kaikkein heikko-osaisimpiin. Se kertoo hallituksen aika vastuuttomasta linjasta tässä suhteessa, eli todella hyvä, että näin nyt ei tapahtunut.
Puhuja: Maria Tolppanen
Puolue: sd
Päivämäärä: 2017-10-18 Kun ylärajaa viedään ylöspäin, se tarkoittaa sitä, että tulee valitettavasti vielä sekin kylmä hallitus, joka vetää senkin veron, painostaa kuntia nostamaan sen niin ylös. Me olemme menossa nytten kohti maakuntauudistusta, ja maakunnat tulevat tarvitsemaan varoja, kunnat tulevat tarvitsemaan varoja. Mistä niitä rahoja otetaan? Sen sijaan ihmettelen suunnattomasti — menen pikkusen toiseen asiaan tässä, vaikka se onkin sama — kun me nyt olemme tekemässä kokonaisuudistusta kiinteistöveron osalta, herrojen kiireitä tässä maassa.
Puhuja: Ozan Yanar
Puolue: vihr
Päivämäärä: 2017-10-18 Arvoisa puhemies! Kiinteistöveroa on yleisesti pidetty hyvänä veromuotona, joka verottaa omaisuutta, joten se on oikeudenmukainen. On monesti tuotu esille, että taloustieteilijöiden mielestä tuloverotuksesta esimerkiksi kiinteistöveron suuntaan siirtyminen luo tehokkuutta ja on kannatettava suunta. Hallituksen muokatussa esityksessä on pelkästään ylärajojen nostaminen, joka on toki ihan ok toimi mutta vaikutukseltaan vähäinen. Hallituksen alkuperäinen esitys olisi sisältänyt nämä alarajat myöskin, uusi esitys on vaikutukseltaan tosi pieni. Tässä esityksessä ei ole esitetty arviota verotuotoista tähän uuteen muotoon. Hallitukselle voisi esittää kysymyksen, kun hallitus halusi paikata varhaiskasvatusmaksujen alentamisen tällä alarajojen nostamisella: Miten hallitus aikoo rahoittaa tämän saman asian? Tuleeko uusi leikkaus jostain muualta? Tuulivoima-asiaan voidaan palata kohta.
Puhuja: Esko Kiviranta
Puolue: kesk
Päivämäärä: 2017-10-18 Mitä sitten tulee tähän kiinteistöveron ylärajan nostoon, niin sehän on kunnille vain mahdollisuus. Eihän kukaan toivo, että mikään kunta olisi niin heikossa hapessa, että se joutuu tätä mahdollisuutta käyttämään. Nyt on syytä katsoa eteenpäin ja tehdä kiinteistöjen arvostaminen nykyistä oikeudenmukaisemmaksi. Tilannehan on se, että rakennuksia arvostetaan teknisten perusteitten mukaan ja aivan samalla tavalla riippumatta siitä, sijaitseeko rakennus esimerkiksi Ristijärvellä vai Espoossa. Rakennukset pitäisi arvostaa oikeudenmukaisesti niitten markkina-arvon perusteella kaikissa maan kolkissa.
Puhuja: Jari Myllykoski
Puolue: vas
Päivämäärä: 2017-10-18 meni niin kuin nyt hallitus on sitten linjannut tässä uudessa päätöksessään, oli lopputulos mistä johdosta hyvänsä. Se, kuinka kiinteistöveroja muutoin... Ja uusiutuvan energian osalta näitä tukimuotoja ei ole tuotu samassa rytmissä kuin tuulivoiman osalta, mikä — henkilökohtaisena mielipiteenäni — houkuttelee kuntia ottamaan tuulivoimaloita alueelleen, joten sinänsä en kritisoi sitä.
Puhuja: Sari Essayah
Puolue: kd
Päivämäärä: 2017-10-18 On todellakin tervetullutta, että tätä alarajojen pakkonostoa ei toteutettu, ja siinä mielessä kunnille jää sitten tämä väljempi vaihteluväli 0,41:stä sinne prosenttiin saakka. Niin kuin täällä joku totesikin, siellä ihan ylärajalla ei taida missään kunnassa olla tällä hetkellä tuo veroprosentti, 0,75 ehkä on se korkein, mikä on käytössä, ja 0,70:ssäkin taitaa olla vain kymmenkunta, nimenomaan näitten vakituisten asuntojen kiinteistöveroprosentin kohdalla. Mutta täällä on aivan oikein kiinnitetty huomiota tähän epäkohtaan, mikä erityisesti tuolla haja-asutusalueilla on, elikkä nämä verotusarvot ja markkina-arvot ovat lähteneet toisistaan täysin eri raiteille, ja siinä mielessä tämä uudistus olisi hyvin tärkeä toteuttaa.